**E L Ő T E R J E S Z T É S**

**A Képviselő-testület 2022. szeptember 29-ei rendes ülésére**

**Tárgy:** Döntés a II. Kerületi Városfejlesztő Zrt. alapmegbízási szerződéseinek módosításáról

**Készítette:** …………………………….

Harján Dávid vezérigazgató

II. Kerületi Városfejlesztő Zrt.

**Egyeztetve:** ............................................

Annus Béláné

gazdasági igazgató

**Látta:** ...........................................

dr. Szalai Tibor

 jegyző

 …………………………...

 dr. Silye Tamás

 jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

1. A Képviselő-testület 148/2012.(V.31.) határozata értelmében a II. Kerületi Városfejlesztő és Beruházás-szervező Zártkörűen Működő Részvénytársaság (a továbbiakban: Társaság), mint az Önkormányzat által alapított gazdasági társaság, a 2012. június 1. napján megkötött, 2012. június 26-án, 2015. május 28-án, 2017. március 9-én és 2022. február 28-án – a 237/2012.(VI.26.), a 151/2015.(V.28.) és a 35/2017.(II.23.) és az 57/2022.(II.24.) sz. képviselő-testületi határozatai szerint – módosított megbízási szerződés alapján az Önkormányzat tulajdonában álló lakások és helyiségek egyes tulajdonosi- és bérbeadói feladataival kapcsolatos, továbbá az önkormányzati vagyongazdálkodás körébe eső egyes feladatokat lát el (a továbbiakban: Alapszerződés1).

A Képviselő-testület 487/2010.(XII.16.) határozata értelmében a Társaság a 2010. december 16-án elfogadott, és a 152/2015.(V.28.), a 34/2017.(II.23.) és az 58/2022.(II.24.) sz. képviselő-testületi határozatok szerint 2015. május 28-án, 2017. március 6-án, valamint 2022. február 28-án módosított megbízási szerződés alapján az Önkormányzat fenntartásában lévő bölcsődék, óvodák, valamint a szerződésben felsorolt iskolák tekintetében a közétkeztetés lebonyolításával és központi adminisztrációjával kapcsolatos feladatokat lát el (a továbbiakban: Alapszerződés2).

A Képviselő-testület 78/2011.(III.29.) határozata értelmében a Társaság 2011. március 29. napján megkötött és a 392/2011.(XII.20.), a 286/2013.(IX.26.) és az 59/2022.(II.24.) sz. képviselő-testületi határozat szerint 2011. december 20-án, 2013. szeptember 26-án és 2022. február 28-án módosított megbízási szerződés ügyfélszolgálati és II. Kerület Kártya programhoz kapcsolódó rendszergazdai feladatokat lát el (a továbbiakban: Alapszerződés3).

A Társaság által a fentiekben felsorolt megbízási szerződések alapján ellátott feladatok megfelelő színvonalú ellátásához szükséges tárgyi és személyi feltételek biztosítása a megbízási díjak módosításával érhető el. 2022. március 1-től a korábbihoz képest, a 2021. évi inflációt figyelembe véve összességében 5%-kal emelkedtek a Társaság megbízási díjai. A Központi Statisztikai Hivatal által az előterjesztés elkészítésének időpontjában közzétett adatok alapján 2022. évben legalább 12%-os inflációval lehet számolni. 2022. augusztus hóban a fogyasztói árak már átlagosan 15,6 %-kal haladták meg az egy évvel azelőttit. A 2022. évi, előzetes várakozások feletti inflációs adatokra tekintettel a megbízási díjak átlag közel 12%-os módosítása indokolt 2022. október 1. napjától a feladatok ellátásbiztonságának megőrzése céljából.

Az Alapszerződés1 alapján a 2022. február 28. napjáig a Társaság megbízási díja 10.450.000,- Ft/hó + Áfa összeg volt, amely 2022. március 1. napjától 11.970.000,- Ft + ÁFA/hó összegre módosult az 57/2022. (II.24.) képviselő-testületi határozattal elfogadott szerződésmódosítás alapján, az újabb módosítással a megbízási díj 13.545.000,- Ft/hó + Áfa összegre változik. Az 58/2022. (II.24.) képviselő-testületi határozattal elfogadott szerződésmódosítás alapján az Alapszerződés2-ben meghatározott megbízási díj 2.980.000,- Ft/hó + Áfa összegről 3.400.000,- Ft/hó + Áfa összegre módosult 2022. március 1. napjától, amely a jelen módosítással 3.700.000,-Ft/hó + Áfa összegre változik. Az 59/2022. (II.24.) képviselő-testületi határozattal elfogadott szerződésmódosítás alapján az Alapszerződés3-ben meghatározott megbízási díj 2.100.000,- Ft/hó + Áfa összegről 1.100.000,- Ft/hó + Áfa összegre csökkent 2022. március 1. napjától, amely a jelen módosítással 1.200.000,- Ft/hó + Áfa összegre változik.

A fentiek alapján kérem a tisztelt Képviselő-testületet a határozati javaslatok elfogadására.

**Határozati javaslatok**

**1.**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2012. június 1. napján létrejött és 2012. június 26. napján, 2015. május 28. napján, 2017. március 9. napján módosított valamint 2022. február 28. napján módosításokkal egységes szerkezetbe foglalt megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2022. szeptember 30.

*(A határozati javaslat elfogadásához egyszerű többségű szavazati arány szükséges.)*

**2.**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2010. december 16. napján létre jött és 2015. május 28. napján, a 2017. március 6. napján módosított és 2022. február 28. napján módosításokkal egységes szerkezetbe foglalt megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2022. szeptember 30.

*(A határozati javaslat elfogadásához egyszerű többségű szavazati arány szükséges.)*

**3.**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártközűen Működő Részvénytársaság (székhelye: 1024 Budapest, Keleti Károly u. 15/A, Cg. 01-10-046405, képviseli: Harján Dávid vezérigazgató) között 2011. március 29. napján létrejött és 2011. december 20. napján, 2013. szeptember 26. napján módosított és 2022. február 28. napján módosításokkal egységes szerkezetbe foglalt megbízási szerződést a jelen határozat melléklete szerint módosítja.

**Felelős**: Polgármester

**Határidő**: szerződés aláírására legkésőbb 2022. szeptember 30.

*(A határozati javaslat elfogadásához egyszerű többségű szavazati arány szükséges.)*

**Budapest, 2022. szeptember 21.**

**dr. Varga Előd Bendegúz**

 **alpolgármester**

**1.sz. határozati javaslat melléklete**

MEGBÍZÁSI SZERZŐDÉS

5. sz. módosítása

amely létrejött egyrészről:

### Budapest Főváros II. Kerületi Önkormányzat

(székhely: 1024 Budapest Mechwart liget 1.; adószám: 15735650-2-41; képviseli: Őrsi Gergely Ferenc polgármester) mint Megbízó (a továbbiakban: **Megbízó**)

másrészről:

**II. Kerületi Városfejlesztő Beruházás-szervező Zártkörűen Működő Részvénytársaság**

(székhely: 1024 Budapest, Keleti Károly u. 15/a.; cégjegyzékszám: 01-10-046405; adószám: 14821888-2-41; képviseli: Harján Dávid vezérigazgató) mint Megbízott (a továbbiakban: **Megbízott**)

- Megbízó és Megbízott együttesen a továbbiakban: Szerződő felek - között az alulírott napon és helyen, az alábbiak szerint:

***1.***

 ***ELŐZMÉNYEK***

A Szerződő felek megállapítják, hogy közöttük 2012. június 1. napján elfogadott, és 2012. június 26. napján, 2015. május 28. napján, valamint 2017. március 9. napján módosított, valamint 2022. február 28. napján módosításokkal egységes szerkezetbe foglalt megbízási szerződés (továbbiakban együtt: **Szerződés**) jött létre a Megbízó tulajdonában álló lakások és helyiségek egyes tulajdonosi- és bérbeadói feladatainak, továbbá az önkormányzati vagyongazdálkodás körébe eső egyes feladatok ellátása tárgyában a Budapest Főváros II. Kerületi Önkormányzat a 148/2012.(V.31.), a 237/2012.(VI.26.), a 151/2015.(V.28.), a 35/2017.(II.23.) és az 57/2022.(II.24.) sz. képviselő-testületi határozatai alapján (a módosításokkal egységes szerkezetbe foglalt megbízási szerződés a továbbiakban: „**Szerződés”**).

***2.***

**A SZERZŐDÉS MÓDOSÍTÁSA**

**2.1.** A Szerződő felek a Szerződés 7.1.1 pontját 2022. október 1. napjával az alábbiak szerint módosítják.

*„7.1.1. Megbízottat 2022. október 1. napjától a jelen szerződésben megjelölt feladatainak elvégzéséért 13.545.000,- Ft + ÁFA / hó, azaz havonta tizenhárommillió-ötszáznegyvenötezer forint + általános forgalmi adó megbízási díj illeti meg.”*

***3.***

***VEGYES RENDELKEZÉSEK***

**3.1.** A Szerződésnek jelen szerződésmódosítással nem érintett rendelkezései változatlanul hatályban maradnak.

**3.2.** A Szerződő felek a jelen, egy oldalból álló szerződést elolvasták, megértették, majd mint akaratukkal mindenben megegyezőt, jóváhagyólag írták alá. A szerződés 4 darab eredeti, egymással teljes egészében megegyező példányban készült, amelyekből 2 darab a Megbízónál, 2 darab pedig a Megbízottnál marad.

Budapest II. kerület, 2022. ………

|  |  |
| --- | --- |
| ………………………………………. | ………………………………………. |
| **Budapest Főváros II. Kerületi Önkormányzat**Képviseli: Őrsi Gergely Ferenc polgármesterMegbízó | II. Kerületi Városfejlesztő Zrt.Képviseli: Harján Dávid vezérigazgatóMegbízott |

**2. sz. határozati javaslat melléklete**

**MEGBÍZÁSI SZERZŐDÉS**

**4. sz. módosítása**

amely létrejött egyrészről:

**Budapest Főváros II. Kerületi Önkormányzat**

(székhely: 1024 Budapest Mechwart liget 1.; adószám:15735650-2-41; képviseli: Őrsi Gergely Ferenc polgármester;) mint Megbízó (a továbbiakban: **Megbízó**)

másrészről:

**II. Kerületi Városfejlesztő Beruházás-szervező Zártkörűen Működő Részvénytársaság**

(székhely: 1024 Budapest, Keleti Károly u. 15/a.; cégjegyzékszám: 01-10-046405; adószám: 14821888-2-41; képviseli: Harján Dávid vezérigazgató) mint Megbízott (a továbbiakban: **Megbízott**)

- Megbízó és Megbízott együttesen a továbbiakban: Szerződő felek - között az alulírott napon és helyen, az alábbiak szerint:

***1.***

***ELŐZMÉNYEK***

A Szerződő felek megállapítják, hogy közöttük 2010. december 16-án megkötött és 2015. május 28. napján módosított, valamint a 2017. március 6. napján és 2022. február 28. napján módosításokkal egységes szerkezetbe foglalt megbízási szerződés (továbbiakban együtt: **Szerződés**) jött létre a Megbízó fenntartásában lévő bölcsődék, óvodák, valamint a szerződésben felsorolt iskolák tekintetében a közétkeztetés lebonyolításával és központi adminisztrációjával kapcsolatos feladatok tárgyában Budapest Főváros II. Kerületi Önkormányzat a 487/2010.(XII. 16.), a 152/2015.(V.28.), a 34/2017.(II.23.) és az 58/2022.(II.24.) sz. képviselő-testületi határozatai alapján (a módosításokkal egységes szerkezetbe foglalt megbízási szerződés a továbbiakban: „**Szerződés”**).

***2.***

**A SZERZŐDÉS MÓDOSÍTÁSA**

**2.1.** A Szerződő felek a Szerződés 4.1 pontját 2022. október 1. napjával az alábbiak szerint módosítják.

*„4.1.* *Megbízottat jelen szerződés 1.2.1-1.2.7. pontjában meghatározott feladatok elvégzéséért – 2022. október 1. napjától – 3.700.000,- Ft + ÁFA / hó, azaz havonta hárommillió-hétszázezer forint + általános forgalmi adó összegű díj illeti meg.”*

***3.***

***VEGYES RENDELKEZÉSEK***

**3.1.** A Szerződésnek jelen szerződésmódosítással nem érintett rendelkezései változatlanul hatályban maradnak.

**3.2.** A Szerződő felek a jelen, egy oldalból álló szerződést elolvasták, megértették, majd mint akaratukkal mindenben megegyezőt, jóváhagyólag írták alá. A szerződés 4 darab eredeti, egymással teljes egészében megegyező példányban készült, amelyekből 2 darab a Megbízónál, 2 darab pedig a Megbízottnál marad.

Budapest II. kerület, 2022. ………

|  |  |
| --- | --- |
| ………………………………………. | ………………………………………. |
| **Budapest Főváros II. Kerületi Önkormányzat**Képviseli: Őrsi Gergely Ferenc polgármester**Megbízó** | **II. Kerületi Városfejlesztő Zrt.**Képviseli: Harján Dávid vezérigazgató**Megbízott** |

**3.sz. határozati javaslat melléklete**

MEGBÍZÁSI SZERZŐDÉS

4. sz. módosítása

amely létrejött egyrészről:

### Budapest Főváros II. Kerületi Önkormányzat

(székhely: 1024 Budapest Mechwart liget 1.; adószám: 15735650-2-41; képviseli: Őrsi Gergely Ferenc polgármester) mint Megbízó (a továbbiakban: **Megbízó**)

másrészről:

**II. Kerületi Városfejlesztő Beruházás-szervező Zártkörűen Működő Részvénytársaság**

(székhely: 1024 Budapest, Keleti Károly u. 15/a.; cégjegyzékszám: 01-10-046405; adószám: 14821888-2-41; képviseli: Harján Dávid vezérigazgató) mint Megbízott (a továbbiakban: **Megbízott**)

- Megbízó és Megbízott együttesen a továbbiakban: Szerződő felek - között az alulírott napon és helyen, az alábbiak szerint:

***1.***

***ELŐZMÉNYEK***

A Szerződő felek rögzítik, hogy egymással az ügyfélszolgálati feladatok egységesítése érdekében 2011. március 29. napján ügyfélszolgálati és II. Kerület Kártya programhoz kapcsolódó rendszergazdai feladatok ellátása tárgyában megbízási szerződést kötöttek a II. Kerület Kártya programmal, az Intézmények közétkeztetési feladataival összefüggő ügyek központosított, hatékony és ügyfélbarát ügyintézése, továbbá a II. Kerület Kártya programhoz szorosan kapcsolódó, ügyfélszolgálati tevékenységnek nem minősülő rendszergazdai tevékenység szabályozása érdekében, amely feladatokkal a Megbízó a kizárólagos tulajdonú gazdasági társaságát, a II. Kerületi Városfejlesztő Zrt.-t bízta meg. A Szerződő felek a megbízási szerződést 2011. december 20. napján, valamint 2013. szeptember 26. napján módosították, és 2022. február 28. napján módosításokkal egységes szerkezetbe foglalták a Budapest Főváros II. Kerületi Önkormányzat a 78/2011.(III.29.), a 392/2011.(XII.20.), a 286/2013.(IX.26.) és az 59/2022.(II.24.) sz. képviselő-testületi határozat alapján (a módosításokkal egységes szerkezetbe foglalt megbízási szerződés a továbbiakban: „**Szerződés”**).

***2.***

**A SZERZŐDÉS MÓDOSÍTÁSA**

**2.1.** A Szerződő felek a Szerződés 7.1. pontját 2022. október 1. napjával az alábbiak szerint módosítják.

*„7.1. Megbízottat a jelen szerződés 2. pontjában részletezett feladatainak elvégzéséért 2022. október 1. napjától 1.200.000 Ft + ÁFA / hó, azaz havonta egymillió-kétszázezer forint + általános forgalmi adó díj illeti meg.”*

***3.***

***VEGYES RENDELKEZÉSEK***

**3.1.** A Szerződésnek jelen szerződésmódosítással nem érintett rendelkezései változatlanul hatályban maradnak.

**3.2.** A Szerződő felek a jelen, egy oldalból álló szerződést elolvasták, megértették, majd mint akaratukkal mindenben megegyezőt, jóváhagyólag írták alá. A szerződés 4 darab eredeti, egymással teljes egészében megegyező példányban készült, amelyekből 2 darab a Megbízónál, 2 darab pedig a Megbízottnál marad.

Budapest II. kerület, 2022. ………

|  |  |
| --- | --- |
| ………………………………………. | ………………………………………. |
| **Budapest Főváros II. Kerületi Önkormányzat**Képviseli: Őrsi Gergely Ferenc polgármesterMegbízó | II. Kerületi Városfejlesztő Zrt.Képviseli: Harján Dávid vezérigazgatóMegbízott |